Raadslede raak handgemeen oor nuwe DA-lid | Maroela Media
Rdl. Lutho Sokudela (23, links) vervang die gewese DA-raadslid Victor Manyati in Nelson Mandelabaai se metroraad nadat hy buite stemming gebly het toe die DA-speaker verwyder is. Foto: ANA
'n Chaos het Dinsdagoggend in Nelson Mandelabaai se raadsvergadering geheers toe DA-raadslede geweier het dat hul nuwe kollega uit die raad verwyder word.
Die drama het ontstaan kort nadat die stadsbestuurder, Johan Mettler, die onlangse uitspraak in die hooggeregshof in Port Elizabeth oor Victor Manyati se DA-lidmaatskap aangehaal het.
Mettler het gesê die uitspraak het dit duidelik gestel dat Manyati as raadslid moet aanbly tot die DA se tugproses teen hom afgehandel word.
Manyati het op 24 Augustus buite stemming gebly toe Jonathan Lawack van die DA as speaker onthef is. Net daarna is Athol Trollip as burgemeester uitgestem en deur Mongameli Bobani van die UDM vervang. Hy is eenparig verkies nadat die DA-koalisie die raadsaal verlaat het.
Tydens Dinsdagoggend se onstuimige vergadering het Werner Senekal van die DA gesê die partyprosesse teen Manyati is afgehandel; volgens dié party is hy nie langer 'n raadslid nie.
"Wat hier gebeur, gaan my verstand te bowe," het Senekal met verwysing na Manyati gesê.
Die nuwe speaker, Buyelwa Mafaya, het toe gelas dat die voornemende DA-raadslid, Lutho Sokudela, die raadsaal verlaat.
'n Skreegeveg het losgebars waartydens DA-raadslede 'n menseketting om Sokudela gevorm het. Hulle het daarop aangedring dat hul nuwe raadslid nie die saal sou verlaat nie.
Die DA en sy koalisievennote, Cope en die ACDP, het hulle verlede week tot die hooggeregshof gewend om die besluite op verlede maand se raadsvergadering te hersien of ongeldig te verklaar, maar die aansoek het misluk.
En toe Manyati ewe kordaat homself tussen die ANC raadslede geplaas het, het die speaker niks gedoen nie.
Die ANC kan net een ding goed doen – dit is om niks te doen nie.
Die EFF kan net een ding goed doen – dit is om chaos te saai.
En dit som die kern van ons land se probleme op.
Sjoe! Dis verwarrend om te sien hoe volwasse leiers te kere gaan!
Die geskree en gejou… en dai kwaai gesigte is totaal swak en geen voorbeeld vir enige persoon.
Dis jammer dat ons belastingbetalers moet betaal vir hierdie soort gedrag
Die UDM het my teleur gestel met hulle gedrag in hierdie saak.
Is 23 nie 'n verspotte jong ouderdom om hierdie tipe "werk" te doen nie?
Manyati seke baie betaal om buite stemming te bly. Oe opregte eerlike mense raak al skaarser ini wereld..sies vi mense wie omkoopbaar is en ook die wie bereid is om te betaal